CELEX: 62011CA0515
Language: el
Date: 2013-07-18 00:00:00
Title: Υπόθεση C-515/11: Απόφαση του Δικαστηρίου (δεύτερο τμήμα) της 18ης Ιουλίου 2013 [αίτηση του Verwaltungsgericht Berlin (Γερμανία) για την έκδοση προδικαστικής αποφάσεως] — Deutsche Umwelthilfe eV κατά Bundesrepublik Deutschland (Πρόσβαση του κοινού σε περιβαλλοντικές πληροφορίες — Οδηγία 2003/4/ΕΚ — Ευχέρεια των κρατών μελών να αποκλείουν από την προβλεπόμενη στην οδηγία αυτή έννοια της «δημόσιας αρχής» τα όργανα που ενεργούν υπό νομοθετική ιδιότητα — Όρια)

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/8
            
         Απόφαση του Δικαστηρίου (δεύτερο τμήμα) της 18ης Ιουλίου 2013 [αίτηση του Verwaltungsgericht Berlin (Γερμανία) για την έκδοση προδικαστικής αποφάσεως] — Deutsche Umwelthilfe eV κατά Bundesrepublik Deutschland
   (Υπόθεση C-515/11) (1)
   
   (Πρόσβαση του κοινού σε περιβαλλοντικές πληροφορίες - Οδηγία 2003/4/ΕΚ - Ευχέρεια των κρατών μελών να αποκλείουν από την προβλεπόμενη στην οδηγία αυτή έννοια της «δημόσιας αρχής» τα όργανα που ενεργούν υπό νομοθετική ιδιότητα - Όρια)
   2013/C 260/13
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgericht Berlin
   
      Διάδικοι στην υπόθεση της κύριας δίκης
   
   Deutsche Umwelthilfe eV
   
      κατά
   
   Bundesrepublik Deutschland
   
      Αντικείμενο
   
   Αίτηση προδικαστικής αποφάσεως — Verwaltungsgericht Berlin — Ερμηνεία του άρθρου 2, σημείο 2, της οδηγίας 2003/4/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για την πρόσβαση του κοινού σε περιβαλλοντικές πληροφορίες και για την κατάργηση της οδηγίας 90/313/ΕΟΚ του Συμβουλίου (ΕΕ L 41, σ. 26) — Υποχρέωση των δημοσίων αρχών να θέτουν στη διάθεση κάθε αιτούντος τις περιβαλλοντικές πληροφορίες που διαθέτουν — Εθνική ρύθμιση απαλλάσσουσα τις ανώτατες ομοσπονδιακές αρχές από την υποχρέωση ενημερώσεως εφόσον ενεργούν στο πλαίσιο νομοθετικής διαδικασίας — Περιορισμοί της εξουσίας των κρατών μελών να εξαιρούν τα όργανα που ενεργούν υπό νομοθετική ιδιότητα από την έννοια της «δημόσιας αρχής» που προβλέπει η οδηγία 2003/4/ΕΚ
   
      Διατακτικό
   
   Το άρθρο 2, σημείο 2, δεύτερο εδάφιο, πρώτη περίοδος, της οδηγίας 2003/4/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για την πρόσβαση του κοινού σε περιβαλλοντικές πληροφορίες και για την κατάργηση της οδηγίας 90/313/ΕΟΚ του Συμβουλίου, έχει την έννοια ότι η ευχέρεια την οποία η εν λόγω διάταξη καταλείπει στα κράτη μέλη να μη θεωρούν ως δημόσιες αρχές οι οποίες οφείλουν να παρέχουν πρόσβαση στις περιβαλλοντικές πληροφορίες που έχουν στην κατοχή τους «τους φορείς ή τα όργανα όταν ενεργούν υπό […] νομοθετική ιδιότητα» δεν μπορεί να αφορά τα υπουργεία, όταν επεξεργάζονται και εκδίδουν κανονιστικές πράξεις με τυπική ισχύ υποδεέστερη νόμου.
   
      (1)  ΕΕ C 32 της 4.2.2012.